ועדת הפנים ואיכות הסביבה, כנסת 15, פרוטוקול מספר 122, 2000-06-28 10:00

דוד אזולאי: אני פותח את הישיבה בעניין גיבוש עמדת הוועדה בנושא שעון הקיץ.

דוד אזולאי: אני רוצה להזכיר לכמה חברים כאן את השתלשלות העניינים בנושא שעון הקיץ.

חיים דרוקמן: להבנה.

אברהם פורז: לתיאום.

יהודית נאות: את המלה תיאום נעזוב.

דוד אזולאי: אני מקבל את ההצעה של חברת-הכנסת יהודית נאות.

דוד אזולאי: נעזוב את המלה תיאום כי הגענו למסקנה שבה יש מוקש לא קטן.

דוד אזולאי: הוועדה קיימה דיון כאן לפני כשבועיים-שלושה והקימה ועדה המורכבת משלושה חברים: חבר-הכנסת פורז, חבר-הכנסת ליצמן ואנוכי עבדכם הנאמן, על מנת להיפגש עם השר ולהבהיר לו את עמדת חברי הוועדה.

דוד אזולאי: אכן נפגשנו עם השר וכל בקשתנו מהשר היתה אחת, לבוא ולקבוע ששעון הקיץ יסתיים לפני יום הכיפורים במשך תקופה של ארבע שנים.

דוד אזולאי: אכן הצגנו, שלושת חברי הכנסת, את העמדה הזאת בפני השר.

דוד אזולאי: לאחר מכן קיבלנו את עמדת השר שלפיה בעצם השר מדבר על השנתיים הבאות שבהן אפשר לקיים תהליך תיאום, אבל לגבי השנה השר לא מוכן לשנות את מועד הקיץ כך שיסתיים לפני יום הכיפורים במקום אחרי סוכות.

דוד אזולאי: השר נימק את הארכת שעון הקיץ משיקולים של פיקוח נפש.

דוד אזולאי: אני חושב שיש הרבה יהודים, קשישים וחולים, שעוד שעה אחת של צום זה פיקוח נפש לגביהם לא פחות ממה שאדוני מדבר.

אברהם פורז: לפי ההלכה הם פטורים לגמרי.

דוד אזולאי: יש אנשים, שלמרות ההיתר לא לצום הם עושים הכל על מנת לצום.

דוד אזולאי: אנחנו הולכים לבית הכנסת ורואים אנשים מבוגרים שיושבים וצמים עד סוף היום עם כל הקושי שבדבר.

אברהם בורג: גם אבא שלי, עד יום כיפור לפני האחרון שלו צם ביום כיפור ובתשעה באב.

דוד אזולאי: כל המטרה של הדיון הזה הוא בעצם לקבל היום החלטה שאם לא מגיעים להבנה עם משרד הפנים, אנחנו חזירים את העניין לבג"ץ על מנת שבג"ץ יכריע בסוגייה זו.

דוד אזולאי: אדוני השר, אתה רוצה להציג את הדברים?

חיים דרוקמן: אולי כדאי שהשר ישמע אותנו ויתייחס.

ראובן ריבלין: אני חושב שצריך לסכם את זה בשאלה אחת, מדוע בקונסנזוס כל כך גדול לגבי החגים ויום כיפור, מה עוד שמדובר ששלושה ימים אחרי זה יש סוכות, זאת אומרת מבחינת המשק הדברים הם לא מכריעים.

ראובן ריבלין: מדוע לא לקדם את זה מתוך הסכמה לאומית?

נתן שרנסקי: אני רוצה להגיד את העמדה שלי ואשמח לשמוע התייחסויות.

נתן שרנסקי: בשעה עשר וחצי אני חייב לצאת לענייני המשרד שלי.

יעקב ליצמן: מפליא שרק חצי שעה נתת לדיון הזה.

יעקב ליצמן: שר הפנים נתן שרנסקי; זה לא הדיון שלי.

יעקב ליצמן: אני דווקא כן מבקש דיון של הרבה שעות.

דוד אזולאי: וזה כשנקיים הליך של תיאום.

דוד אזולאי: בוודאי נזמין את השר להליך של תיאום.

דוד אזולאי: כרגע אנחנו לא מקיימים דיון על הליך של תיאום.

דוד אזולאי: כרגע אנחנו מקיימים דיון על תשובה לבג"ץ, האם אנחנו הולכים להבנה ואז נגיד לבג"ץ: הגענו להבנה; או שאנחנו הולכים להגיד לבג"ץ: לא הגענו להבנה ומבקשים שבג"ץ יכריע בעניין.

דוד אזולאי: זה כל מה שעומד על הפרק.

נתן שרנסקי: אני הבאתי את הנימוקים שלי למה אחרי הרבה דיונים והרבה בדיקות החלטתי מה שהחלטתי.

נתן שרנסקי: כמובן גם נושא של יום כיפור לא זר לי.

נתן שרנסקי: חבר-הכנסת ריבלין אמר ש-80% בישראל צמים.

נתן שרנסקי: אצלי 100% של המשפחה צמים, הבנות שעדיין לא חייבות לצום צמות, גם אמא שלי שהיא בת 92, עד 120, צמה.

נתן שרנסקי: אני יודע לא רק מנסיון שלי אלא גם מנסיון של קטנים וזקנים.

נתן שרנסקי: בין האנשים שביקשתי מהם התייחסות היו גם הרבה נציגים של הציבור הדתי.

נתן שרנסקי: מבחינת כל קריטריון שלקחתי לא היה קונסנזוס.

נתן שרנסקי: אז הסברתי את זה במפורש, אני לא אחזור על זה עכשיו.

נתן שרנסקי: לגבי קריטריון של פיקוח נפש.

נתן שרנסקי: דווקא נושא של פסח וסוכות היה מאוד חשוב בקריטריון הזה.

נתן שרנסקי: זה דווקא זמן של הרבה תאונות דרכים כאשר כל עם ישראל על גלגלים.

נתן שרנסקי: בגלל זה הצעתי סוף סוכות ותחילת פסח.

נתן שרנסקי: אני שמח שזה גם מתאים לתפילות הטל והגשם.

נתן שרנסקי: אמרתי אז שזה לא טוב ותקין שעד עכשיו לא היה דיון בוועדת הפנים עם כל הגורמים, גם עם הגורמים שאני התייעצתי איתם וגם עם הגורמים שעליהם התבססו שרים לפניי ושיש שם דעות סותרות אבל אלה דעות של מומחים.

נתן שרנסקי: בדיוק כמו שאני עשיתי והגעתי למסקנה, הצעתי שנקיים דיון בוועדת הפנים.

נתן שרנסקי: בג"ץ מציע לנסות להגיע להסכמה בקשר לשנתיים הבאות, לא בקשר לשנה זו.

נתן שרנסקי: אחרי שהיתה החלטה, אני לא עומד לשנות אותה לגבי השנה.

נתן שרנסקי: גם לפי החוק צריך להיות זמן מסויים.

דוד אזולאי: אדוני השר, אם השר רוצה ויש הבנה, אפשר לשנות על פי החוק את מועד סיום שעון הקיץ בשנה זו.

אברהם פורז: לגבי השנה אפשר לשנות רק בחוק.

נתן שרנסקי: רק בחקיקה, זו לא החלטה של שר הפנים.

נתן שרנסקי: בג"ץ גם לא מציע את זה.

יעקב ליצמן: בג"ץ בינתיים לא הציע כלום.

יעקב ליצמן: הוא מציע שנתפשר.

נתן שרנסקי: בג"ץ כותב שבקשר לשנתיים הבאות הוא מציע שנגיע לתיאום.

יעקב ליצמן: תיאום יכול להיות גם דרך החוק.

נתן שרנסקי: בג"ץ לא מבקש לשנות את סיום מועד שעון הקיץ לשנה זאת.

נתן שרנסקי: הוא מציע להגיע להסכמה בקשר לשנים הבאות.

נתן שרנסקי: אתם שמים דגש חזק על יום כיפור.

נתן שרנסקי: אני מוכן עוד פעם לשלול נימוק זה מול נימוק של פיקוח נפש.

ראובן ריבלין: עד ברכת הגשם בשמחת תורה צריך לתת לקדוש ברוך הוא להתרגל שיהיה גשם בדיוק באותו זמן.

נתן שרנסקי: זה גם יכול להיות.

נתן שרנסקי: זה מה שאני מציע, לעשות דיון כזה.

דוד אזולאי: אני חוזר ואומר, אדוני השר, אם אנחנו מגיעים להבנה אין בעיה לקיים דיון עם כל המומחים על מנת לבצע את הליך התיאום, אבל אנחנו מבקשים, רוב חברי הוועדה מבקשים שהתיאום הזה וההליך הזה יתחיל עכשיו והוא יחול גם על שנה זו.

דוד אזולאי: אדוני יושב-ראש הכנסת, בבקשה.

אברהם בורג: אדוני היושב-ראש, אדוני השר, חברי הכנסת וחברותיה, כמו בכל ישיבה בנושא הזה, אני רוצה, ראשית, להביע את עמדתי האישית.

אברהם בורג: מצידי שיהיה שעון קיץ עד חנוכה.

אברהם בורג: זה לא מעניין אותי מבחינה דתית, זה לא מעניין אותי משום בחינה אחרת.

אברהם בורג: פשוט כיף לי שיהיה כמה שיותר שעות קיץ כי אני חושב שהיום שלי בנוי יותר נכון כך.

אברהם בורג: אחרי שאמרתי את עמדתי האישית הבלתי משוחדת בהקשר הזה, אני רוצה להתייחס לסוגייה הציבורית שנמצאת על השולחן.

אברהם בורג: למדנו כולנו את השיעור, גם הזרוע המבצעת וגם הזרוע המחוקקת, איך כן צריך לקיים תהליך של תיאום כאשר הנושא הזה מוזכר בחוק, ואני חושב שלהבא אנחנו נקפיד לקיים אותו כהלכה ולא כאן הזמן להיכנס לפרטים ולחשבונות ההיסטוריים.

אברהם בורג: מחר נגמר פרק הזמן של 30 היום שבג"ץ קצב להידברות.

אברהם בורג: אני לא בטוח שמחר ישב ההרכב הנכבד של בג"ץ ויאמר: נו, נו, שיסיימו.

אברהם בורג: זה יקח עוד כמה ימים אלא אם כן תתבקש הארכה ומיד אגע בנושא הזה, אבל מחר תם הזמן.

אברהם בורג: אנחנו צריכים לדעת בסוף היום הזה האם יש תהליך של הבנה או אם אין תהליך של הבנה.

אברהם בורג: אם יש תהליך של הבנה, שיכול להיות שהוא לא נגמר עכשיו, אפשר בדעה משותפת על דעת הכנסת ועל דעת הממשלה לבקש עוד איזושהי ארכה מבג"ץ כדי להמשיך לשבת ולהגיד: אנחנו רוצים בכל זאת עוד נסיון אחד לנסות את הנושא הזה – כן או לא.

אברהם בורג: היה ואומר השר: אני מתעקש בנושא הזה בצורה חד-משמעית, קטגורית, שאיננה ניתנת לחזרה, אזי בעצם בפני הכנסת פתוחות שתי דרכים: הדרך האחת היא הדרך האומרת: ניסינו, לא הלך, נחכה לפסיקתו של בג"ץ שזה ראוי לחלוטין.

אברהם בורג: הדרך האחרת היא דרך שכבר נרמזה כאן בעדינות, אני אגיד את הדברים על השולחן, יש גם התארגנות לנסות להעביר ביחסי רוב ומיעוט בכנסת הוראת שעה שנוגעת עדיין לשנה הזאת.

אברהם בורג: אני מניח שאם לא נצליח למצות כאן את תהליך ההידברות, תהליך כזה מן הסתם כבר יהיה לקראת תחילת שבוע הבא.

אברהם בורג: אני מדבר לא מהרהורי לבי אלא מידיעתי כי יושב-ראש הכנסת לפעמים יודע אפילו מה קורה בתוך הבית.

יהודית נאות: אתה צריך לפתור את זה מחובת הנחה.

אברהם בורג: הכנסת סוברנית לעשות מה שהיא רוצה, אבל מי שרואה פחות או יותר את הנסיבות הציבוריות שבהן מתפקדת הכנסת ואת ההרכב הפנימי שלה יודע שיש סיכוי לגמרי לא מבוטל להגיע להסכמה פרלמנטרית על נושא יום כיפור מסיבות מסיבות שונות.

אברהם בורג: מה עוד שאני לא רואה מרחקים מאוד גדולים בתוך הכנסת בנושא הזה.

אברהם בורג: בהקשר הזה הפנייה שלי היא אל הממשלה, כי זו לא עמדת השר, זו עמדת הממשלה בנושא הזה, להשתדל לעשות מאמץ לא להגיע למצב של עימות כנסת-ממשלה על נושא יום כיפור.

אברהם בורג: לפחות לשקול את ההיבט הזה.

אברהם בורג: לא יישקל ההיבט הזה, אני מניח שחברי הכנסת יפעלו בהתאם לשיקול דעתם.

אברהם בורג: דבר אחד ברור, שאי-אפשר לעצור תהליך כזה אם יש לו רוב בכנסת.

נתן שרנסקי: אני רוצה להעיר הערה אחת, כי כאן פתאום אני מול כל העם נאבק נגד יום כיפור.

נתן שרנסקי: שיהיה ברור, אם יש אפשרות לחוקק חוק בשביל לתקן את שעון הקיץ רק ליום אחד, ליום כיפור, אני מוכן להיות יוזם.

נתן שרנסקי: כאשר לוקחים את שיקול יום כיפור ומוציאים אותו מהקונטקסט של כל השיקולים שהיו, זה באמת נראה כך.

נתן שרנסקי: בגלל זה אני מציע לקיים על כך דיון.

אברהם בורג: כבוד השר, מכיוון שהיכרותנו האישית היא יותר רחבה מאשר ההיכרות הפוליטית שלנו, אני אהיה האחרון בעולם להציג את זה באיזשהו מצב חס וחלילה של השר נגד יום כיפור.

אברהם בורג: אבל בהכירי את העומק המסורתי של הדיון הציבורי בישראל, שהעומקים שלו הם בכל זאת עם רבדים אינטלקטואליים ומוסריים חסר תקדים בפרלמנטריזם המערבי, בסוף בסוף זה יגיע לוויכוח של כן יום כיפור, לא יום כיפור.

אברהם בורג: זה יהיה שם המשחק.

אברהם בורג: לכן גם על זה הכנסת צריכה להיות רגישה.

ראובן ריבלין: אם לליכוד יהיה חופש הצבעה, להערכתי 90% יצביעו בעד.

צבי ענבר: אני רק רוצה להעיר הערה הלכתית לגבי העניין הזה.

צבי ענבר: דווקא בשנה מעוברת כמו שהיתה השנה, הרי ברור שיום כיפור נכנס למה שנקרא צינה.

צבי ענבר: זאת אומרת, שזה שעון חורף.

צבי ענבר: שהרי נאמר שלא מושיבים כהן גדול בעיבור השנה.

צבי ענבר: השיקול הוא שלא יכנס בחורף ברגליים יחפות וזה ישפיע עליו.

צבי ענבר: זאת אומרת, בשנה מעוברת יום כיפור זה כבר חורף לפי ההלכה.

דוד אזולאי: אני רוצה שתדעו שהשנה יום כיפור הוא ב-9 באוקטובר.

דוד אזולאי: בתשס"ב זה ב-27 לספטמבר ובתשס"ג זה ב-16 בספטמבר.

דוד אזולאי: למעשה, השנה היחידה שיום כיפור חל באמצע ספטמבר זו שנת תשס"ג.

דוד אזולאי: בעניין הזה הגענו להבנה שבשנה זו אפשר לדחות את סיום מועד שעון הקיץ לסוף ספטמבר ולא באמצע.

דוד אזולאי: לגבי כל השנים, אנחנו בהחלט יכולים להסכים על סוף ספטמבר כסוף מועד שעון הקיץ.

דוד אזולאי: זה יכול לפתור את הבעיה ויכול לתת פתרון לכולם.

דוד אזולאי: חבר-הכנסת מקסים לוי, בבקשה.

מקסים לוי: אני בהחלט מסכים עם דעתו של יושב-ראש הכנסת.

מקסים לוי: אני חושב שצריך ללכת לבג"ץ ולאפשר דיון מקיף בשאלה הזאת עם אותם מומחים.

מקסים לוי: אני לא מניח ששר הפנים הוא אדם שלא מכבד את הדת.

מקסים לוי: אני מכיר את משפחתו.

מקסים לוי: אני חושב שצריך לתת ארכה של חודש חודשיים, לדון עם אותם מומחים ואולי נגיע לעמק השווה ואפשר יהיה ליצור קונסנזוס.

מקסים לוי: בנושא של פיקוח נפש, אמרתי איזו בדיחה בפעם שעברה.

מקסים לוי: יהודי הוזמן לכנסיה לאכול.

מקסים לוי: הכומר אומר לו: אולי יטעם קצת לחם?

מקסים לוי: אמר: לחם אני אוכל?

מקסים לוי: אומר לו: אולי ישתה קצת יין?

מקסים לוי: אומר: יין אני אשתה אצל גויים?

מקסים לוי: אולי יטעם קצת בשר?

מקסים לוי: אומר: בשר אצל גויים?

מקסים לוי: אומר לו: מה עושה יהודי אם הוא נמצא במדבר והוא מוצא משהו?

מקסים לוי: הוא אומר לו: זה כבר פיקוח נפש.

מקסים לוי: לקח הכומר את האקדח ואיים עליו: תשתה את היין.

מקסים לוי: היהודי שתה את היין ואמר לו: חבל שלא איימת עלי לאכול את הבשר.

מקסים לוי: לכן אני חושב שבנושא יום הכיפורים יהיה דיון על שינוי החוק.

מקסים לוי: צריך גם לשמוע את אותם מומחים.

מקסים לוי: זו הצעה הוגנת וטובה.

דוד אזולאי: תודה רבה.

דוד אזולאי: חברת-הכנסת יהודית נאות.

יהודית נאות: אני חושבת שצריך לעשות כאן הבדלה בין שני דברים.

יהודית נאות: לגבי השנה, אין ספק שזה טעון חקיקה.

יהודית נאות: לגבי חקיקה, זה לא יעזור אם יבואו ויכופפו ברוב ובמיעוט משום שאנחנו נשארים תמיד עם השאלה: האם אנחנו מגיעים פה להסכמה לגבי שלוש או ארבע השנים הבאות.

יהודית נאות: אני חושבת שדווקא הציבור שמקפיד על יום כיפור, לא צריך לעשות זילות של יום כיפור.

יהודית נאות: הוויכוח הזה הוא ויכוח שפוגע, כי אני תמיד חושבת על הנער בן ה-16 או הילדה בת ה-15 ששומעים על הוויכוח הקטנוני הזה.

יהודית נאות: אני יודעת שיום כיפור אומר לכל מיני אנשים כל מיני דברים, אבל לי יום כיפור מסמל עוד דברים.

יהודית נאות: כבוד השר, אנחנו כן שמענו מומחים.

יהודית נאות: אחת הסיבות להצעות החוק שנוגעות לנושא זה היא בגלל כל המומחים שגם אנחנו שמענו אותם.

יהודית נאות: פרופסור הקר הוא עמיתי מהטכניון ואני מבינה את המשמעויות.

יהודית נאות: לכן, אם יוצאת החלטה מהוועדה הזאת שמטרתה ללכת לבג"ץ ולומר: לגבי השנה נגיש הצעת חוק, היא צריכה לכלול את כל השנים הבאות ובלי התחכמויות.

יהודית נאות: אם מדברים על הסכמה, זו צריכה להיות הסכמה שהנושא הזה יפסיק להיות נושא פוליטי של ויכוח.

דוד אזולאי: תודה רבה.

דוד אזולאי: חבר הכנסת הרב ליצמן.

יעקב ליצמן: אנחנו כצוות של ועדת הפנים נפגשנו עם השר והסכמנו לקבל את ההצעה של חבר-הכנסת אברהם פורז.

יעקב ליצמן: הוא דיבר על סוף ספטמבר עם גמישות, כאשר נאלצנו להתפשר לגבי שנת תשס"ג, שנה שבה יום כיפור יוצא באמצע ספטמבר.

יעקב ליצמן: אמרנו לחבר-הכנסת אברהם פורז: אם זה המחיר, בוא נעשה את זה לחמש שנים.

יעקב ליצמן: משום מה השר לא קיבל את זה, וחבל.

יעקב ליצמן: אני חושב שההצעה של חבר-הכנסת אברהם פורז היתה הוגנת כאשר אף אחד לא קיבל את הכל, כל אחד קיבל את המעט שהוא רוצה.

יעקב ליצמן: אני חוזר ופונה לשר בהזדמנות זו שיקבל את ההצעה ואז אולי אפשר להגיש הצעת חוק לגבי חמש השנים הבאות בצורה כזאת או אחרת.

יעקב ליצמן: לגבי השנה הזאת, ללא ספק אני תומך במה שאמר יושב-ראש הכנסת, שאם לא נגיע להסכמה, ברור לי שהכנסת תחוקק הצעת חוק.

דוד אזולאי: תודה לרב ליצמן.

דוד אזולאי: חבר-הכנסת פורז.

אברהם פורז: מבחינה הגיונית, הדבר הטוב ביותר לישראל היה אם היינו מפעילים שעון קיץ וחורף יחד עם הקהילה האירופית.

אברהם פורז: כשהם עוברים לשעון חורף – אנחנו עוברים.

אברהם פורז: כשהם עוברים לשעון קיץ – אנחנו עוברים.

אברהם פורז: אנחנו היינו צריכים באופן לוגי להתיישר איתם.

אברהם פורז: זה היה מקל על כל הפעילות.

יולי יואל אדלשטיין: שם יהודים לא צמים ביום כיפור?

יהודית נאות: צמים.

יהודית נאות: אתה מעלה בדעתך יהודי בצרפת מדבר על זה בכלל?

אברהם פורז: זה מבחינתי הדבר הכי חכם.

אברהם פורז: אבל אני יכול להבין גם מצוקות של אחרים ואני יכול להבין את הצורך להתפשר.

אברהם פורז: מי שפה לא מבין את הצורך להתפשר, לדעתי יכול לשאת נאומים נהדרים במליאה ובזה נגמר העניין.

אברהם פורז: אם אתה רוצה לפתור בעיות, אתה חייב להתפשר.

אברהם פורז: בסולם העדיפות שלי, כמה שמתרחקים מ-31 באוגוסט שעון קיץ נהיה פחות חשוב.

אברהם פורז: זאת אומרת, אם הייתי רוצה ששעון קיץ יהיה גם ב-31 באוקטובר, זה פחות חשוב מ-30 בספטמבר.

אברהם פורז: לכן אמרתי שאני מוכן לעשות פשרה.

אברהם בורג: למה?

אברהם פורז: כי היום הולך ומתקצר.

אברהם פורז: מה לעשות, הקדוש ברוך הוא מ-21 ביולי מתחיל לקצר לנו את היום.

אברהם פורז: לכן אמרתי שאם נצליח להשאיר את חודש ספטמבר בשעון קיץ, אני מוכן ללכת לפשרה שבחודש אוקטובר לא יהיה שעון קיץ.

אברהם פורז: מה היתה הפשרה?

אברהם פורז: השנה למשל אין שום בעיה בקיצור מסויים, כי גם אם אנחנו מקצרים את שעון הקיץ, עדיין כל חודש ספטמבר הוא בשעון קיץ.

אברהם פורז: בשנה הבאה יש לנו בעיה עם חמישה ימים.

אברהם פורז: אני לא עומד פה עם סטופר.

אברהם פורז: אם זה נגמר בשבוע האחרון של ספטמבר ויום כיפור נכנס לשעון חורף – בסדר.

אברהם פורז: לגבי ההתחלה נלך לפי האירופים.

אברהם פורז: בשבוע האחרון של מרץ, כשאירופה עוברת לשעון קיץ, אנחנו עוברים איתם.

אברהם פורז: בעוד שנתיים מהיום יום כיפור יוצא באמצע ספטמבר.

אברהם פורז: הנציגים החרדים והדתיים הסכימו לוותר.

אברהם פורז: הם אומרים: אם אחת לכמה שנים יום כיפור אחד קשה – ניחא.

אברהם פורז: שנה לאחר מכן זה שוב מתיישר.

אברהם פורז: למה החוק אמר שההודעה צריכה להיות שישה חודשים מראש?

אברהם פורז: לא כדי לכבול את ידיו של השר אלא כדי שחברות התעופה וכל מיני גורמים שצריכים לעשות תיאומים, יידעו מתי מתחיל שעול קיץ ומתי נגמר.

אברהם פורז: השנה נכנסנו לאיזושהי מלכודת.

אברהם פורז: אם צריך לעשות תיקון חקיקה, אני מוכן שלגבי השנה נלך לתיקון חוק.

אברהם פורז: לגבי השנים הבאות זה על סמך החוק הקודם של התיאום.

אברהם פורז: שוב אני אומר, בעיקרון אנחנו מתחילים את שעון הקיץ בשבוע האחרון של חודש מרץ, כמו האירופים.

אברהם פורז: לגבי הסיום, אם יום כיפור אחרי 30 בספטמבר, אפשר לעשות את סיום שעון הקיץ עוד יותר רחוק.

אברהם פורז: נניח שיום כיפור הוא ב-15 בספטמבר, כבר לא איכפת לך ששעון קיץ יהיה עד 15 באוקטובר.

אברהם פורז: אני מוכן שאצלנו יהיה זיג-זג.

אברהם פורז: בשנה שיום כיפור יוצא לקראת סוף ספטמבר, נקדים את סיום שעון הקיץ ביום או יומיים לפני יום כיפור.

אברהם פורז: יתר השנים זה ייצא בסדר.

אברהם פורז: בעניין הזה אני מתפשר.

אברהם פורז: גם אתם התפשרתם.

דוד אזולאי: תודה רבה לחבר-הכנסת פורז.

דוד אזולאי: חבר-הכנסת ראובן ריבלין, בבקשה.

ראובן ריבלין: אני כמו היושב-ראש נולדנו בארץ ישראל.

ראובן ריבלין: אני כמו היושב-ראש הייתי בכל רחבי העולם ומעולם לא הייתי ביום כיפור אלא בארץ ישראל.

ראובן ריבלין: אני יודע איך זה בירושלים.

ראובן ריבלין: גם אני מאמין שמדינת ישראל היא מדינת העם היהודי.

ראובן ריבלין: ואני מאמין באמונה שלמה, שלמרות שלא הייתי אף פעם בשום מקום אחר בעולם ביום כיפור, יום כיפור בירושלים הוא אחרת מאשר יום כיפור או יום שבת במקומות אחרים.

ראובן ריבלין: אני לא שומר תרי"ג מצוות, לצערי הרב, אפילו לא י"ג מצוות,אבל יום כיפור הוא סמל.

ראובן ריבלין: אני לא מבין מדוע לא ייאמר שסיום שעון קיץ יהיה לפני י' בתשרי.

ראובן ריבלין: החג הזה הוא חג לאומי.

ראובן ריבלין: יש הרבה אנשים שעושים חשבון נפש למרות שהם לא שומרים אפילו י' מצוות.

ראובן ריבלין: יש אנשים שתאמר להם לא לנסוע בשבת, הם יאמרו לך: כפייה דתית.

ראובן ריבלין: ביום כיפור הם מרגישים צורך לא לנסוע.

אברהם פורז: אין לזה שום קשר.

אברהם פורז: שעון קיץ לא מחלל את יום כיפור.

ראובן ריבלין: קודם כל לא אמרתי שאתה מחלל.

ראובן ריבלין: אני מדבר רק על הצד החיובי, אני לא מדבר על הצד השלילי.

ראובן ריבלין: אני לא אומר שאתה פרובוקטור.

ראובן ריבלין: אני יודע את כל הדברים.

ראובן ריבלין: אני יודע שאין אדם מגיע למעלות של צדיקות כמו אדם שמחוייב בסיביר לשמור את יום כיפור, פי אלף יותר קשה לו.

ראובן ריבלין: אני באמת חושב מתוך הכרה מלאה שמדינת ישראל היא מדינתו של העם היהודי, שהיא מדינה יהודית דמוקרטית, אנחנו בהחלט שומרים על הצביון היהודי.

ראובן ריבלין: לא הרי יום כיפור בארץ ישראל כהרי יום כיפור בגולה.

ראובן ריבלין: אני מציע לקבוע את סיום שעון הקיץ בי' בתשרי.

דוד אזולאי: תודה רבה.

דוד אזולאי: אחרון הדוברים – הרב דרוקמן.

חיים דרוקמן: קודם כל, אני חושב ששעון הקיץ שלנו בכלל לא קשור לשעון הקיץ באירופה.

חיים דרוקמן: אני חושב שליל הסדר עם שעון קיץ בשביל הילדים הוא איום ונורא.

אברהם פורז: שישנו אחר הצהריים.

נתן שרנסקי: את זה צריך לתקן, אני מסכים.

יהודית נאות: מה נורא?

חיים דרוקמן: הילדים עד לסדר הרוגים לגמרי.

חיים דרוקמן: לכן גם אני רוצה להצטרף לפנייה לשר לקבל את מה שנאמר פה גם לגבי השנה.

דוד אזולאי: רבותי, אם אני מסכם בקצרה את הדברים שנאמרו כאן, בעצם רוב החברים, כולם אפשר לומר, פונים ומבקשים ששעון הקיץ יסתיים לפני יום כיפור כבר בשנה זו למשך תקופה של ארבע שנים.

מקסים לוי: אני מציע הצעה יותר הוגנת.

מקסים לוי: תבקש מבג"ץ לדחות את הדיון לחודשיים, נקיים דיון מקיף בשאלות האלה כאן עם מומחים ולהגיע להסכמה.

נתן שרנסקי: אני מקבל את ההצעה של חבר-הכנסת מקסים לוי.

אברהם בורג: חבר-הכנסת מקסים לוי אימץ כאן קו, אני חושב שהוא מאוד נכון.

אברהם בורג: אם השר מוכן להמשיך להידבר בנושא הזה, צריך לנסח פנייה לבג"ץ על דעת הייעוץ המשפטי שלנו והייעוץ המשפטי של המשרד, אנחנו מבקשים ארכה בת - - -

מקסים לוי: שלושים יום.

נתן שרנסקי: שלושים יום זה הרבה.

אברהם פורז: צריך להחליט על זה מהר.

דוד אזולאי: אדוני היושב-ראש, אדוני השר, יש פה שני דברים שאנחנו חייבים לקחת אותם בחשבון.

דוד אזולאי: מושב הקיץ מסתיים בסוף החודש הבא.

דוד אזולאי: יש ארבעה שבועות עבודה.

דוד אזולאי: אחר-כך אנחנו בבעיה בנושא הזה.

דוד אזולאי: אנחנו חייבים לקבל החלטה בזמן הקרוב.

מקסים לוי: אתה יכול לגמור את זה תוך שבוע.

אברהם בורג: אני מציע שנבקש ארכה מבג"ץ על דעת שני הצדדים לשלושה שבועות.

אברהם בורג: אם בשלושה שבועות אלה תתקיימנה ישיבות ועדה בנושא עם מומחים ונציגי השר ומגיעים להסכמה – מצוין.

אברהם בורג: היה ולא, כל מי שרוצה להניח חוק על השולחן, שמורה לו הזכות לעשות זאת לפני שיוצאים לפגרת הקיץ.

דוד אזולאי: אדוני היועץ המשפטי, אני מבקש לשמוע את חוות דעתך בעניין הצעתו של היושב-ראש.

צבי ענבר: אין בעיה אם בא-כוח שר הפנים יודיע לבג"ץ שעל דעת השר, הוועדה ויושב-ראש הכנסת, בית המשפט מתבקש לתת ארכה של שלושה שבועות נוספים לצורך המשך ההידברות בין הצדדים.

דוד אזולאי: אדוני השר, אני מבקש לצמצם את הארכה לשבועיים.

אברהם פורז: בבג"ץ אתה יכול לבקש ארכה של שלושה שבועות.

אברהם פורז: אנחנו בינינו מסכימים שתוך שבועיים גומרים את העניין הזה.

צבי ענבר: ארכה של שלושה שבועות היא ארכה ארוכה מאוד.

צבי ענבר: הוועדה יכולה תוך שבועיים לקיים את המפגש כדי לראות אם הגיעו להבנה ותיאום או לא הגיעו להבנה ותיאום.

צבי ענבר: הגיעו להבנה ותיאום – מה טוב.

צבי ענבר: אם לא הגיעו להבנה ותיאום, יכול חבר-הכנסת יעקב ליצמן להגיש את הצעת החוק שלו מיד בתום שבועיים.

דוד אזולאי: הבנה ותיאום לגבי השנתיים הבאות?

אברהם פורז: גם השנה.

דוד אזולאי: את השנה אתה חייב להפריד, כי השנה זו הוראת שעה.

אברהם פורז: השנים הבאות זה תיאום.

אברהם פורז: השנה הזאת חוק נפרד.

צבי ענבר: והיה ולא תהיה הבנה או כן תהיה הבנה שמוגשת הצעת חוק, הצעת חוק פרטית במקרה הזה יכולה להיות אפילו יותר מהירה מהצעת חוק ממשלתית.

אברהם פורז: כלומר, אם אנחנו עושים חקיקה, אפשר לעשות הוראת שעה לשלוש השנים הבאות.

אברהם פורז: מי שלא יהיה שר הפנים, זה יחייב אותו.

צבי ענבר: כל מה שאני אומר זה שמבחינת פרק הזמן, הרי אפשר גם לקבל חובת שחרור של הצעת חוק פרטית.

צבי ענבר: אחרי שיתקיים פה דיון ואחרי שיידעו בדיוק מה העמדות, הדיון בהצעת החוק כבר לא יהיה מפני שכבר גובשו העמדות ויהיה פה סיכום מה כן רוצים.

צבי ענבר: השאלה תהיה רק מה הולכים לקבוע בהוראת שעה.

אברהם פורז: צריך לקבוע הוראת שעה לארבע השנים הקרובות ולקבע את זה.

אברהם פורז: בעוד חמש שנים שוב תחול חובת התיאום.

יהודית נאות: לא תיאום.

יהודית נאות: אז תהיה חובת התייעצות.

צבי ענבר: יכול מאוד להיות שבעניין הזה תגיעו להסכמה עם מציעים אחרים.

דוד אזולאי: מתי מתחיל שעון הקיץ?

אברהם פורז: בשבוע האחרון של חודש מרץ.

דוד אזולאי: אנחנו נכנסים לאמצע פסח וגם פה לא תהיה לנו בעיה.

דוד אזולאי: אנחנו יכולים ללכת על אותו עיקרון של כניסה יום אחד קדימה, יום אחד אחורה.

אברהם פורז: פסח זה לא קריטי.

דוד אזולאי: אנחנו מדברים על ארבע שנים, תשס"א, תשס"ב, תשס"ג.

מרים פרנקל-שור: השנה פלוס שלוש שנים.

דוד אזולאי: אנחנו מדברים על תש"ס, תשס"א, תשס"ב ותשס"ג, ארבע שנים.

דוד אזולאי: נלך לחקיקה בעניין הזה.

דוד אזולאי: אנחנו נהיה מוכנים עם הצעת החוק וכבר בשבוע הבא נקיים דיון אם יתחיל תהליך התיאום כפי שהשר מבקש.

מרים פרנקל-שור: מתי יתקיים הדיון?

דוד אזולאי: בשבוע הבא.

צבי ענבר: מה שיותר מהר.

דוד אזולאי: הבעיה זה לא אנחנו.

דוד אזולאי: לאורך כל הדרך מה שקורה תמיד זה מתעכב בגלל השר, לא בגללנו.

צבי ענבר: אנחנו צריכים לדעת מה שיותר מוקדם באיזו מידה הולכים להצעת חוק.

מרים פרנקל-שור: השר מוכן להגיע לידי תיאום בתקנון, בחקיקה, לא משנה לו, לגבי כל השנים.

מרים פרנקל-שור: אבל הוא לא מוכן להגיע לידי תיאום והבנה לגבי שנה זו אלא אם הכנסת עושה זאת.

דוד אזולאי: תודה רבה, ישיבה זו נעולה.